kardosdrur/scandi-wiki huggingface dataset:
Dragonriders of Pern

Science fiction-serien "Dragonriders of Pern" er skrevet af den amerikanske science fiction/fantasy-forfatter Anne McCaffrey. Den handler om den fiktive planet Pern. Den og livet derpå bliver beskrevet igennem mange bøger og hovedpersoner. Den egentlige hovedperson i alle bøgerne er planeten Pern, som med to hundrede års mellemrum bliver angrebet af det skrækkelige "tråd", som kun store telepatiske drager og deres ryttere kan bekæmpe.

Skjaldenes Hal, Ildøglernes sang og Dragetrommer

En af de meget fremtrædende hovedpersoner er pigen Menolly som kommer til Skjaldenes Hal som den første pige nogensinde. Hun møder megett modgang og der bliver lagt fælder mod hende. 
Men hun får også nogle venner, bl.a. drengen Piemur, mesterskjald Robinton og skjaldesvenden Sebell. 
I det store hele går det godt for Menolly så hun bliver hurtigt forfremmet til svend. Hendes ildøgler hjælper hende også med mange ting og hun bestragter dem nærmest som sin eneste familie. 
Menolly finder på et tidspunkt en ildøglerede med en masse æg i. Et af dem bliver givet til Sebell, et andet til Mesterskjald Robinton. 

Det går bedre og bedre for Menolly, så hun bliver sendt ud på "missioner" sammen med Sebell.
Og alene på en båd, langt fra al civilisation bliver Menolly og Sebell forelskede. De ender med at blive gift og får tre børn; Robse, Lemsia og Olos. 
Der er også andre hovedpersoner, bl.a. Piemur, Robinton, Lessa som er "redekvinde" i benden rede og Moreta.

Science fiction
Firmin Lambot

Firmin Lambot (14. marts 1886 – 19. januar 1964) var en belgisk cykelrytter og dobbelt vinder af Tour de France.

Han blev født i den lille by Florennes og arbejdede som sadelmager, før han begyndte at køre professionelt i 1908. I det år vandt han både det flanderske og det belgiske mesterskab. Han kørte Tour de France fra 1911 til 1913, før 1. verdenskrig satte en stopper for løbet de næste fem år.

Da Touren langsomt kæmpede sig tilbage på fødderne i 1919, var den en miserabel affære: mange veje var ødelagt af krigen, logistikken fungerede ikke ordentligt og mange tidligere konkurrenter var døde. Kun 11 ryttere fuldførte 1919-udgaven. Lambot lå på den samlede andenplads i det meste af løbet, men sejrede da Eugène Christophe, som var den førende rytter, fik ødelagt sin forgaffel. Mange følte, at Lambots sejr i højere grad skyldtes Christophes uheld end hans egne evner, og en indsamling til Christophe, som til sidst oversteg størrelsen på Lambots officielle præmie, blev iværksat.

I 1919-udgaven af Touren afslørede Henri Desgrange sin senere berømte gule trøje, og Lambot var den første, der bar den. Siden da har man ved hjælp af den kunnet identificere løbets førende rytter. I 1920 og 1921 opnåede Lambot respektable placeringer, før han i 1922 fik sin anden og sidste Toursejr, da en ny konkurrent blev offer for en ødelagt cykel. Lambot var 36 år, da han vandt i 1922, og han er stadig den ældste mester i løbets historie.

Da karrieren sluttede, vendte han tilbage til jobbet som sadelmager.

Eksterne henvisninger

Mandlige cykelryttere fra Belgien
Tour de France-vindere
Mikrovirksomhed

En mikrovirksomhed er en betegnelse på en mindre som regel enkeltmandsejet virksomhed, der som oftest er kendetegnet ved at have ingen eller kun ganske få ansatte.
Mikrovirksomheder findes især blandt freelancere og frie agenter.
Ordet Mikrovirksomheder bruges merer og mere for at skille sig ud fra Små og mellemstore virksomheder SMV og signalere, at der også ligger et ønske om ikke at vokse traditionelt i form af øget antal ansatte, øgede eksportmarkeder, øgede markedsandele, men derimod at vokse i effekt, i indflydelse i kraft af den viden og kompetence, som mikrovirksomheden repræsenterer.

I EU sammenhæng blev  mikrovirksomheder i 2003 defineret  således: "Mikrovirksomheder beskæftiger mindre end 10 personer. Der indføres en tærskel på 2 mio. EUR for omsætning, og for den samlede balance."

Erhvervsliv
sv:Mikroföretag
Licens

Licens, som betyder tilladelse eller bevilling, bruges i mange sammenhænge.

For at opnå licens kan der være krav om betaling af et engangsbeløb og/eller en løbende betaling, for at opnå licens kan der også være krav om at bestå en prøve eller licensen kan løbe en tidsbegrænset periode. En licens kan også være fri (gratis) - eller forudsætte at brugeren køber en øl til software-producenten (beerware).

Eksempler:
 Medielicens – om dansk tv-/radio-/medielicens
 Radioamatør Licens − Tilladelse til at sende radiosignaler, på begrænsede vilkår
 Spillerlicens − for at udøve nogle sportsgrene som professionel (mod betaling)
 Licens (ophavsret) – herunder fri licens - ofte i forbindelse med brug af software
 Softwarelicens
 Licens (geotermi) – tilladelsen til indvinding af geotermisk energi
 Licensproduktion – fremstilling af et produkt (som regel motorkøretøjer og våben) med tilladelse fra den egentlige fabrikant
Anne Werner Thomsen

Anne Werner Thomsen (født Anne Birch 19. juli 1936 i Gentofte, død 21. august 2010 smst) var en dansk skuespillerinde, der blev uddannet fra Privatteatrenes Elevskole i 1959, men som allerede i 1956 slog igennem i filmen Ung leg. Hun har herudover optrådt både på ABC Teatret, Folketeatret, Gladsaxe Teater, Skolescenen, Aalborg Teater og Betty Nansen Teatret. Op gennem 1970'erne satte hun mere eller mindre sin skuespillerkarriere i bero og uddannede sig til socialrådgiver. Hun fik dog et come back i 1980'erne og 1990'erne med roller i et par film i hvert årti og har også medvirket i tv-serien Landsbyen.

Udvalgt filmografi 
 Ung leg – 1956
 Lån mig din kone – 1957
 Natlogi betalt – 1957
 Soldaterkammerater på efterårsmanøvre – 1961
 Den grønne elevator – 1961
 Gøngehøvdingen – 1961
 Komtessen – 1961
 Et døgn uden løgn – 1963
 Mor bag rattet – 1965
 Slå først, Frede – 1965
 Woyzeck – 1968
 Det parallelle lig – 1982
 Dansen med Regitze – 1989
 Europa – 1991
 Sofie – 1992
 Farligt venskab – 1995

Eksterne henvisninger 
 
 

Skuespillere fra Danmark
Socialrådgivere fra Danmark
Søren Byder

Søren Byder (født 20. juli 1972) er en dansk forhenværende skuespiller, der blev uddannet fra Statens Teaterskole i 1999 og som fra 2000 var tilknyttet Det kongelige Teater. I tv har man kunnet se han i serierne Nikolaj og Julie og Hotellet og på filmlærredet i Bella, min Bella (1996), Se til venstre, der er en svensker (2003) og Da Capo (2008). Herudover har han medvirket i flere reklamefilm og engelske serier.

Byder har forladt skuespilleriet og arbejder i dag med belastede unge på en døgninstitution.

Udvalgt filmografi 
 Bella, min Bella (1996) – Mikkel
 Portland (1996) – Sælger
 Mørkeleg (1996) – Jesper
 Se til venstre, der er en svensker (2003) – Jonas
 Da Capo (kortfilm, 2009)

Tv-serier 
 Hotellet (2000-02; 60 afsnit) – Jimmy Larsen
 Nikolaj og Julie (2003; 6 afsnit) – Mikkel

Privatliv 
Han har tidligere været gift med skuespiller Anne Sofie Espersen, som han har tre børn med.

Referencer

Eksterne henvisninger 
 

Skuespillere fra Danmark
Burning Spear

Winston Rodney (født 1. marts 1948), også kendt som Burning Spear, er en jamaicansk roots reggae-sanger og musiker. Som mange andre berømte jamaicanske reggaemusikere, er Burning Spear kendt for hans rastafarianske budskaber.

Burning Spear udgiver sin musik på sit eget pladeforlag, Burning Spear Records, som han startede i 2002 sammen med sin kone Sonia Rodney, som har produceret flere af hans albums.

Diskografi

Studiealbums 
 Studio One Presents Burning Spear (1973) 
 Rocking Time (1974) 
 Marcus Garvey (1975) 
 Garvey's Ghost (1976) 
 Man in the Hills (1976) 
 Dry & Heavy (1977) 
 Marcus' Children aka Social Living (1978) 
 Living Dub Vol. 1 (1979) 
 Hail H.I.M. (1980) 
 Living Dub Vol. 2 (1980) 
 Farover (1982) 
 The Fittest Of The Fittest (1983) 
 Resistance (1986) 
 People Of The World (1986) 
 Mistress Music (1988) 
 Mek We Dweet (1990) 
 Jah Kingdom (1991) 
 The World Should Know (1993) 
 Rasta Business (1995) 
 Living Dub Vol. 3 (1996) 
 Appointment With His Majesty (1997) 
 Living Dub Vol. 4 (1999) 
 Calling Rastafari (1999) 
 Free Man (2003) 
 Living Dub Vol. 6 (2004) 
 Our Music (2005)

Live-cd'er 
 Live (1977)
 Live In Paris Zenith '88 (1989) 
 Love & Peace: Burning Spear Live! (1994) 
 (A)live In Concert 97 (1998)
 Live At Montreaux Jazz Festival 2001 (2001) 
 Live In South Africa 2000 (2004)

Eksterne henvisninger 

Musikere fra Jamaica
Reggae
Har spillet på Roskilde Festival
Isla Dawson

Isla Dawson også kaldet Dawson-øen er en chilensk ø beliggende nogle hundrede kilometer syd for Punta Arenas i Magellanstrædet ved det sydligste Chile midt mellem Patagonien og Ildlandet.

Øen blev oprindeligt brugt som interneringslejr for indfødte indianere i det 19. århundrede. I 1890 gav den chilenske regering missionærer fra Italien lov til at bruge øen som uddannelsessted for de oprindelige folk, således at disse kunne assimileres i det euro-chilenske samfund.

Fangelejr i 1973-1974 
Kort inden militærkuppet i Chile i 1973 forberedte Chiles militær oprettelsen af en interneringslejr på Isla Dawson til brug for interneringen af politiske modstandere. Umiddelbart efter militærkuppet den 11. september 1973 deporterede militæret omkring 30 højtstående politiske fanger, som havde arbejdet for Salvador Allendes regering. Blandt fangerne var forsvarsminister José Tohá González, udenrigsminister Orlando Letelier, den kristendemokratiske senator Sergio Bitar og tidligere minister Benjamin Teplinsky.

Fangelejren på Isla Dawson havde plads til 1.500 fanger.. Ifølge Røde Kors var der den 29. september 1973 99 politiske fanger på øen. Regeringsmedlemmerne blev holdt separeret fra de andre fanger for at undgå politisk agitation. Fangerne blev tvunget til hårdt fysisk arbejde, og blev generelt mishandlet og i et vist omfang udsat for tortur. Fangerne modtog ikke tilstrækkeligt tøj, mad og medicin. 

Øen fungerede som fangelejr fra 11. september 1973 til oktober 1974, hvor lejren blev lukket, og de indsatte overført til andre fangelejre.

Referencer 

Dawson, Isla
Philippe Thys

Philippe Thys (8. oktober 1890 – 16. januar 1971) var en belgisk cykelrytter og tredobbelt vinder af Tour de France.

Han blev født i Bruxelles og vandt i 1910 det første belgiske mesterskab i cykelcross. Senere fulgte sejr i Tour de France i 1913 og 1914. De følgende fem år blev løbet ikke kørt på grund af 1. verdenskrig, men i 1920 vendte Thys tilbage og vandt.

Dermed slog han Lucien Petit-Bretons hidtidige rekord på to sejre. Først i 1955 tangerede Louison Bobet Thys' rekord, inden Jacques Anquetil i 1963 slog den med sin fjerde sejr. 

Da han adskillige år efter at have stoppet karrieren blev spurgt om sine minder, fortalte Thys, at han af sin manager, Alphonse Bauge, var blevet bedt om at bære en gul trøje, så han kunne identificeres som løbets førende rytter. Hans fortælling er så detaljeret, at Tour de France-organisationen har sagt, at den er svær at afvise, selvom franskmanden Eugène Christophe normalt betragtes som værende den første rytter, der – flere år senere – bar den gule trøje. 

Tourens egen historiker, Jacques Augendre, sagde, at Thys var en intelligent og tankefuld mand, som aldrig pralede eller fantaserede, og at hans minder burde respekteres som muligvis sande, selvom man ikke har nogen avishistorier til at bekræfte dem.

I 1917 vandt han Paris-Tours og Lombardiet Rundt. I 1918 vandt han den anden og sidste udgave af Tours-Paris (i 1917 og 1918 blev der både holdt et Paris-Tours og et omvendt Tours-Paris).

Eksterne henvisninger

Mandlige cykelryttere fra Belgien
Tour de France-vindere
Eisenach

Eisenach er en by i den tyske delstat Thüringen. Byen har omkring 42.000 indbyggere og ligger omkring 40 kilometer vest for Erfurt.

Martin Luther brugte 1521-22 på slottet Wartburg med at oversætte det Ny Testamente til tysk. I byen virkede barokkomponisterne Johann Pachelbel, Johann Christoph Bach (ligesom broderen Johann Sebastian Bach født i byen) og Georg Philipp Telemann som organister eller hofkapelmestre i 1600- og 1700-tallet.

I DDR-tiden lå her en bilfabrik Automobilwerke Eisenach (AWE), som fremstillede personbilen "Wartburg", opkaldt efter slottet i Eisenach. I dag findes en samlefabrik for Opel. Tysk bilhistorie har yderligere forbindelse med Eisenach. I 1920'erne fremstillede fabrikken bilen Dixi, som senere blev BMWs første personbil efter at virksomheden overtog fabrikken i 1928. Efter krigen mistede BMW fabrikken, og DDR-regimet startede fremstillingen af et nyt mærke, EMW (Eisenacher Motorenwerk). BMW ville have forbud mod at bruge modelnavnet EMW, fordi modelbetegnelsen lå for tæt på BMW, og sagsøgte fabrikken. Modelbetegnelsen blev ikke brugt fra 1951. Disse biler blev erstattet af Wartburg. Produktionen af DDR-mærkerne (bilmodellen Wartburg 1.3) blev indstillet med sidste produktionsdag 10. april 1991. (Som en kuriositet kan nævnes at kriminalassistent Gunvald Larsson kørte en EMW i Sjöwall & Wahlöös politiromaner). I 1992 kom BMW tilbage til Eisenach med en fabrik for fremstilling af produktionsværktøj.

Eisenach var en del af Wartburgkreis indtil 31. december 1997, hvorefter den blev en købstadskommune (tysk Kreisfrei). Kommunen er igen en del af Wartburgkreis fra 1. januar 2022.

Kendte personer fra Eisenach 
 Johann Sebastian Bach
 Johann Christoph Bach
 Georg Philipp Telemann
 Johann Pachelbel
 Martin Luther

Eksterne kilder/henvisninger 

Byer i Thüringen
Dvorak

Dvořák er et alment tjekkisk efternavn (den kvindelige form er Dvořáková). Det staves nogle gange uden accenttegn som Dvorak.

Navnet kan hentyde til:

Folk der hedder Dvorak:
 Antonín Dvořák, tjekkisk komponist
 Ann Dvorak, amerikansk skuespillerinde
 August Dvorak, medskaber af Dvorak-tastaturlayoutet
 John C. Dvorak, skribent der skriver om computerindustrien
 Radek Dvořák, tjekkisk NHL-ishockeyspiller
 Tomáš Dvořák, tjekkisk atlet og olympisk bronzemedaljevinder
 Vernon Dvorak, opfinder af den meteorologiske Dvorak-teknik

Ting der hedder noget med Dvorak:
 Dvorak Simplified Keyboard, eller Dvorak-tastaturlayoutet.
 Kortspillet Dvorak
 Dvorak-encoding, en form for kryptografi
 Dvorak-teknik, et meteorologisk system for at måle intensiteten for en cyklon
 Dvorak, en uendelig state-maskine i computerspillet Tom Clancy's Splinter Cell: Chaos Theory
Fistful of Power

Fistful of Power er minaturefigurer skabt af legetøjsselskabet Moose. I figurerne er der stemplet et nummer og en næve som viser, hvor meget power den figur kan give. 

Historien bag er, at den onde krigsherre Xar på planeten Scar har tvunget alle ud i en, stor krig mod hinanden.

Således skal man i spillet opbygge en hær for at besejre sine modstandere – herunder Xar.

Spillereglerne er mange men giver mulighed for, at spilleren selv kan designe sit eget spil med egne regler.

Eksterne henvisninger 

 Fistful of Power 

Spil og lege
David Lando

David Lando (født 26. maj 1964) er en dansk økonom og professor. 

Han er søn af professor, dr.jur. et oecon. Ole Lando og hustru Ellen Lando og bror til professor Henrik Lando. Han er gift med cand.hort., Ph.D. Lise Nørrind Hansen, og de har børnene Frederik og Christine.

Han blev student fra Holte Gymnasium i 1983 og blev cand.scient.oecon. fra Københavns Universitet i 1991. I 1994 tog han en Ph.D. fra Cornell University, USA, med en afhandling med titlen Three Essays on Contingent Claims Pricing. En del af dette arbejde dannede udgangspunkt for en artikel skrevet sammen med Robert Jarrow og Stuart Turnbull med titlen A Markov Model for the Term Structure of Credit Risk Spreads, som er en standardartikel inden for teorier om prissætning af fordringer med kreditrisiko og prissætning af finansielle instrumenter afledt heraf – et teoriområde, der gennem de seneste 10 år har gennemgået en markant udvikling, som David Lando internationalt har spillet en afgørende rolle for.

Siden 2001 har han som medlem af kreditvurderingsinstituttet Moody's Academic and Advisory Research Committee også bidraget til udvikling af den praktiske anvendelse af teorierne.

Siden 2003 har han været professor ved Institut for Finansiering på Copenhagen Business School. I 2018 blev Lando formand for Finanstilsynet.

Udvalgte publikationer 
 (med Robert Jarrow og Stuart Turnbull), A Markov Model for the Term Structure of Credit Risk Spreads, Review of Financial Studies (1997), vol. 10, pp. 481-523.
 (med Darrell Duffie), Term Structures of Credit Spreads with Incomplete Accounting Information, Econometrica (2001), vol. 69, No.3 (May), pp. 633-664
 Credit Risk Modeling – Theory and Applications. Princeton University Press (2004)

Kilder/eksterne henvisninger 
 David Landos hjemmeside på Handelshøjskolen i København 

Økonomer fra Danmark
Ansatte ved Copenhagen Business School
Personer i Kraks Blå Bog
Midwayøerne

Midwayøerne er to amerikanske øer í øgruppen Hawaii i Stillehavet, som hovedsageligt er kendt fordi der i havet omkring øerne i juni 1942 blev udkæmpet et af de vigtigste søslag i 2. verdenskrig, Slaget om Midway. Øerne blev opdaget i 1859 og indlemmet i USA i 1867.

Øer i USA
Stine Stengade

Stine Stengade (født 1. juni 1972 i København) er en dansk skuespillerinde. Hun blev uddannet på Statens Teaterskole i 1998.

Liv og karriere 
Stine Stengade er født i København, men er opvokset i Kalundborg. Efter at have afsluttet sin studentereksamen ved Kalundborg Gymnasium tog hun til Aarhus for at lave gadeteater og prøvede at komme ind på Aarhus Teaters elevskole, men uden held. I 1994 blev hun optaget på Statens Teaterskole og afsluttede i 1998. I 1998 gjorde hun sig bemærket i rollen som Irina i teaterstykket Tre Søstre på Rialto Teatret og har senere hen haft teaterroller på Det Kongelige Teater. Hun fik sit store gennembrud i 2000 som den kvindelige hovedperson i tv-serien Edderkoppen.

Hun spillede hovedrollen i Ole Christian Madsens En kærlighedshistorie (2001), hvor hun i 2002 modtog en Bodil for bedste kvindelige hovedrolle og en Robert for årets kvindelige hovedrolle. I 2008 spillede hun Ketty Selmer i Flammen og Citronen, der også havde Thure Lindhardt og Mads Mikkelsen i hovedrollerne.

Filmografi

Film

Tv-serier

Teater

Referencer

Eksterne henvisninger 
 

Skuespillere fra Danmark
Bodilprisen for bedste kvindelige hovedrolle
Robertprisen for årets kvindelige hovedrolle
Personer fra København
Personer i Kraks Blå Bog
Den attende

Den attende er en dansk film fra 1996, skrevet og instrueret af Anders Rønnow Klarlund, og følger tre parallelle handlingsforløb, der alle finder sted samtidigt med 18. maj-urolighederne i 1993.

Medvirkende

Sanne Graulund
Rasmus Botoft
Niels Anders Thorn
Finn Nielsen
Susanne Storm
Claus Flygare
Ole Ernst
Stine Stengade
Peter Belli

Eksterne henvisninger 
 

Danske film fra 1996
Film instrueret af Anders Rønnow Klarlund
Dansksprogede film
Camilla Bendix

Camilla Bendix (født 20. februar 1971) er en dansk skuespiller, der blev uddannet fra Aarhus Teater i 1994 og var tilknyttet dette teater de følgende fire år. Siden hen har hun bl.a. optrådt på Café Teatret, Privatteatret, Teatret ved Sorte Hest og Grønnegårdsteatret. I tv har hun kunnet opleves i serierne Rejseholdet, Mit liv som Bent, Nikolaj og Julie, Sommer samt i julekalenderne Brødrene Mortensens Jul, Jesus & Josefine, Ludvig & Julemanden , Tvillingerne og Julemanden fra 2013 og siden Broen 2.

Hun er gift med komponist Ulrik Bencard med hvem hun har to sønner, Louis og Thomas.

Filmografi 
 Jesus & Josefine – jomfru Maria – 2003
 Stjerner uden hjerner – 1997
 Baby Doom – 1998
 En kærlighedshistorie – 2001
 Slim Slam Slum – 2002
 Der er en yndig mand – 2002 (kortfilm)
 De grønne slagtere – 2003
 Af banen! – 2005
 Far til fire - gi'r aldrig op – 2005
 Den Rette Ånd – 2005
 Frode og alle de andre rødder – 2008
 Det perfekte kup – 2008
 Remix – 2008
 Broen II – 2011
 Ludvig og Julemanden - 2011
 Tvillingerne og Julemanden - 2013
 [[Emma og Julemanden - Jagten på Elverdronningens hjerte - 2015
 Hundeliv (2016)
 Undercover (2016)

Eksterne henvisninger 
 

Skuespillere fra Danmark
Robert for årets kvindelige birolle - tv-serie
Tammi Øst

Tammi Øst (født 1. oktober 1958), er en dansk skuespillerinde.

Biografi 
Øst blev uddannet på Statens Teaterskole i 1982 og har bl.a været fastansat på Det Kongelige Teater 1990-97 og modtog i 1996 Dannebrogordenen.
Øst har spillet følgende roller i disse forestillinger :
Gretchen i "Faust",
Julie i "Romeo og Julie",
Céliméne i "Misantropen",
dronningen i "Edward II"
og Jelena i "Onkel Vanja".
I 1994 havde hun titelrollen i "Dark" på Betty Nansen Teatret.
Hun havde desuden roller i "Molly Sweeney",
"Skønhedsdronningen fra Leenane",
"Aske til aske – støv til støv"
og "Liebhaverne".
I 2001 spillede hun på Husets Teater i "Mine to søstre"
og medvirkede samme år i Cirkusrevyen.
I 2007 spillede hun rollen som Elisabeth Friis i Matador musicalen, som blev opført i operaen.
2009 KONGELIG REVY UDEN EN TREVL!!!!
Stuk 2009
Ansigtet mod væggen 2009
Bygmeste Solness på det kongelige teater.
De hjemløse sagkundskab på Det Kgl. Teater 2010
Voice på Betty Nansen Teateret 2010 (september)

Fra Tammis egen hånd er forestillingerne:
 Den fede kvindes rige liv 2002 på Husets Teater
 K.R.O.P 2006 på Bellevue teateret
 og senest var det workshop forestillingen vi venter på Det Kgl. Teater i 2009

I 2008 debuterede hun som forfatter med sin roman Ind til nu  (Tiderne Skifter, ).

Filmografi

Film

TV

Udmærkelser 
 Teaterpokalen, 2018
 Reumert, Bedste Kvindelige Hovedrolle, 2013 for Kirsebærhaven
 Oluf Poulsens minde legat, 2009
 Reumert, Bedste Kvindelige Hovedrolle, 2009 for Ansigtet mod væggen og Stuk
(Det Kgl. Teater)
 Reumert, Bedste Kvindelige Hovedrolle, 1999 for Aske til Aske — Støv til Støv
 Poul Reumerts legat, 1998
 Teaterpokalen, 1998
 Spies Legat, 1994
 Henkel-Prisen, 1994
 Årets Reumert for Den blinde Maler og Aske til Aske
 Marguerite Vibys Jubilæumslegat
 Inge Dams Legat
 Bikubens "Gule Kort"
 kåret som bedste kvindelige skuespiller ved Filmfestival i Barcelona og i Bari for "Ved Vejen"

Privat 
Sammen med eksmanden og kollegaen Mikael Birkkjær har hun to børn, sønnen Rasmus og datteren Andrea Alma. Hun danner i dag par med skuespilleren Jens Jørn Spottag.

Eksterne kilder/henvisninger 

 

Skuespillere fra Danmark
Riddere af Dannebrog
Reumertprisen for årets kvindelige hovedrolle
Personer i Kraks Blå Bog
Modtagere af Teaterpokalen
Mælde

Mælde (Atriplex) er en slægt med mere end 100 arter, som er udbredt på alle kontinenter – undtagen Antarktis. Slægten indeholder mange planter, som tåler et højt saltindhold i jorden, derunder f.eks. ørken- og strandplanter, men arterne er i øvrigt meget forskellige.

Beskrivelse
Mælderne er oftest enårige urter eller stauder, men der findes også både halvbuske og egentlige buske blandt arterne. Stængler og blade er for det meste dækkede af små blærelignende hår, hvad der får dem til se melede eller sølvagtige ud. Stænglerne er furede hos mange arter. Bladene er spredtstillede og kun i ganske få tilfælde modsatte. Blomsterne er enten rent hanlige eller rent hunlige, og de kan være sambo eller særbo. Blomsterne er i grunden 5-tallige, men mange arter har reducerede blomster, og hos nogle er blomsterbladene skjult af et par højblade. Frugterne er flade nødder.

Arter i Danmark
Her beskrives kun de arter, som er vildtvoksende i Danmark, eller som bliver dyrket her.

 Havemælde (Atriplex hortensis)
 Skønbægret mælde (Atriplex calotheca)
 Spydmælde (Atriplex prostrata)
 Stilkløs kilebæger (Atriplex portulacoides)
 Stilkmælde (Atriplex longipes)
 Stilket kilebæger (Atriplex pedunculata)
 Strandmælde (Atriplex littoralis)
 Svinemælde (Atriplex patula)
 Sølvmælde (Atriplex laciniata)
 Tykbladet mælde (Atriplex glabriuscula)

Andre arter

 Atriplex alaskensis
 Atriplex amnicola
 Atriplex californica
 Atriplex canescens
 Atriplex confertifolia
 Atriplex coronata
 Atriplex halimus
 Atriplex heterosperma
 Atriplex hymenelytra
 Atriplex lentiformis
 Atriplex micrantha
 Atriplex nitens
 Atriplex nummularia
 Atriplex nuttallii
 Atriplex oblongifolia
 Atriplex polycarpa
 Atriplex praecox
 Atriplex rosea
 Atriplex sagittata
 Atriplex sibirica
 Atriplex tatarica

Billeder

Se også 
 Gåsefod - kaldes også (fejlagtigt) mælde.

Planteslægter
Nytte saltplanter